laion/Wikipedia-Exotic huggingface dataset:
קרל, נסיך הוהנצולרן-זיגמרינגן

קרל, נסיך הוהנצולרן-זיגמרינגן (בגרמנית: Karl von Hohenzollern-Sigmaringen;‏ 20 בפברואר 1785 - 11 במרץ 1853), היה נסיך הוהנצולרן-זיגמרינגן בין השנים 1831–1848. קרל נולד ב-20 בפברואר 1785 בזיגמרינגן, לאנטון אלויס, נסיך הוהנצולרן-זיגמרינגן ואמליה צפירינה, נסיכת זאלם-קירבורג, בתם של פיליפ יוזף, נסיך זאלם-קירבורג ומריה תרזה, נסיכת הורנס. ב-4 בפברואר 1808 התחתן קרל עם מארי אנטואנט מירא, אחייניתו של ז'ואקים מירא, ממנה נולדו לו 4 ילדים. בשנת 1831 מת אביו אנטון אלויס, נסיך הוהנצולרן-זיגמרינגן, וקרל עלה לשלטון במקומו. בשנת 1833 זימן קרל אספה מכוננת (לנדטאג), ונתן חוקה לנתיניו. קרל ייסד בנסיכות בית חולים, וביטל את הצמיתות ואת החוקים מימי הביניים שנהגו עדיין בנסיכות. ב-19 בינואר 1847 מתה אשתו הראשונה מארי אנטואנט מירא, וב-14 במרץ 1848 התחתן קרל בשנית עם קתרינה, נסיכת הוהנלוהה-ואלדנבורג-שילינגספירסט, בתו של קרל אלברט השלישי, נסיך הוהנלוהה-ואלדנבורג-שילינגספירסט, אך לא היו לו ילדים ממנה. בשנת 1848 הודח קרל מתפקידו במהלך מהפכות אביב העמים, ובנו קרל אנטון, נסיך הוהנצולרן-זיגמרינגן עלה לשלטון במקומו. קרל אנטון קיבל סיוע מהצבא הפרוסי שהחזירו לשלטונו, ובדצמבר 1849 הגיע לידי הסכם עם ממלכת פרוסיה על סיפוח הנסיכות לפרוסיה. בשנת 1850 סופחה הנסיכות לפרוסיה יחד עם נסיכות הוהנצולרן-הכינגן, והשתיים אורגנו כפרובינציית הוהנצולרן. לאחר הדחתו עבר קרל להתגורר בבולוניה, שם חי עד למותו ב-11 במרץ 1853. ב-4 בפברואר 1808 התחתן קרל עם מארי אנטואנט מירא, בתם של פייר מירא ולואיז ד'אסטור, ממנה נולדו לו 4 ילדים: קרולינה, נסיכת הוהנצולרן-זיגמרינגן (1810–1885), התחתנה עם פרידריך פרנץ אנטון, רוזן הוהנצולרן-הכינגן, ולאחריו התחתנה עם יוהאן שטגר פון ואלדבורג קרל אנטון, נסיך הוהנצולרן (1811–1885), התחתן עם יוזפינה, נסיכת באדן אמליה, נסיכת הוהנצולרן-זיגמרינגן (1815–1841), התחתנה עם אדוארד, נסיך סקסוניה-אלטנבורג פרידריך, נסיך הוהנצולרן-זיגמרינגן (1820–1906), התחתן עם ג'יאקינו נפוליאונה פפולי מדיה וקבצים בנושא קרל, נסיך הוהנצולרן-זיגמרינגן בוויקישיתוף
ויקיפדיה היוונית

ויקיפדיה היוונית (ביוונית: Ελληνική Βικιπαίδεια) היא אנציקלופדיה אינטרנטית חופשית בשפה היוונית המנוהלת ומתופעלת בידי קרן ויקימדיה והיא הוויקיפדיה ה-48 בגודלה בעולם מבחינת מספר הערכים, עם 139,661 ערכים, נכון לנובמבר 2017. היא החלה לפעול ב-1 בדצמבר 2002. נכון ל-13 בנובמבר 2017, הוויקיפדיה היוונית: היא מקום 48 בגודלה מבחינת מספר הערכים שלה (139,661). בעלת 21 מפעילי מערכת. בעלת 230,756 משתמשים רשומים, שמתוכם 913 פעילים. נערכה 6,849,212 פעמים. ויקיפדיה היוונית נוצרה ב-1 בדצמבר 2002. ב-16 במאי 2006 היא הגיעה ל-10,000 ערכים. ב-10 באוקטובר 2006 היא הגיעה ל-15,000 ערכים, וב-17 במרץ 2007 היא הגיעה ל-20,000 ערכים. בתקופה זו נכתבו כ-30 ערכים חדשים כל יום, והיו כ-50 משתמשים פעילים. בדצמבר של אותה השנה ויקיפדיה היוונית הגיעה ל-30,000 ערכים. ב-14 בפברואר 2009 היא הגיעה ל-40,000 ערכים. ארבעה עשר חודשים לאחר מכן, ב-10 באפריל 2010, היא הגיעה ל-50,000 ערכים; אחד עשר חודשים לאחר מכן, ב-8 במרץ 2011 היא הגיעה ל-60,000 ערכים. בפברואר 2012 היא הגיעה ל-70,000 ערכים, ו-252 ימים אחר כך ל-80,000 ערכים. אתר האינטרנט הרשמי של ויקיפדיה היוונית (ביוונית) ויקיפדיה היוונית, ברשת החברתית פייסבוק List of Wikipedias - Meta, meta.wikimedia.org (באנגלית) http://news.kathimerini.gr/4dcgi/_w_articles_ell_100032_24/03/2007_220692 "Ξεπέρασε τα 30.000 λήμματα η ελληνική έκδοση της Wikipedia". In.gr. נבדק ב-2017-11-13. גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
המלון של פיני

המלון של פיני היא קומדיית מצבים ישראלית, בכיכובו של ישראל קטורזה. העלילה מתרחשת במלון "הברון" שבנתניה. הסדרה שודרה החל מ-12 בנובמבר 2017 בערוץ הילדים ללקוחות HOT והחל מ-1 בינואר 2018 משודרת בערוץ הילדים המחודש ללקוחות סלקום TV ופרטנר TV. העונה הראשונה הסתיימה ב-24 בדצמבר 2017[דרושה הבהרה]. מנהל המלון, פיני רובנס (ישראל קטורזה) נקלע לחובות מצטברים של שני מיליון שקלים. הוא מנסה להציל את המלון מממשפחת קונטיננטל שמנסה להשתלט על המלון ולשייך אותו לרשת המלונות שלה. אלכס רובנס (נוי שליין), ביתו של פיני, עוזרת לו בכל בעיה וכך הם שומרים על המלון. העובדים של פיני, שלומי "בלוטה" לוי (קובי מימון) המציל בבריכה, רוזה כהן כהן (שושה גורן) החדרנית ובילי (גיה באר גורביץ') הבשלנית עוזרים לפיני בתפקוד המלון ובהשגת הכסף. חבריה של אלכס מצטרפים גם הם לצוות העובדים של המלון ועוזרים לפיני. פיני רובנס (ישראל קטורזה) - מנהל המלון. ירש את המלון ממשפחתו ונתקע בחובות לאחר שגילה שלמלון היו חובות גדולים. מנסה לשמור על המלון בעזרת עובדיו. אבא של אלכס. אלכס רובנס (נוי שליין) - ביתו היחידה של פיני. מנסה לעזור לאביה לנהל את המלון בצורה הטובה ביותר. שלומי (בלוטה) לוי (קובי מימון) - המציל בבריכה הריקה של המלון. קפץ ראש לבריכה כשלא היה בה מים, וקיבל בלוטה ובעקבות כך קיבל את כינויו. רוזה כהן כהן (שושה גורן) - החדרנית של המלון. זקנה מאוד ולא ידוע גילה. מכורה לסדרה "היפים והאמיצים". בילי (גיה באר גורביץ') - הבשלנית במלון. מדברת עם הירקות והפירות במטבח. רום (יפתח סמוכה) - חבר טוב של אלכס. בחור עצלן. מעין טיפוס שלא עושה כלום אבל זה מסתדר לבד. לין (דורון מלכה) - בת זוגו של אושר אופטימית מאוד, בניגוד לאושר. אושר (יאיר פרש) - בן זוגה של לין. סימפתי מאוד, בניגוד ללין. רודי קונטיננטל (אורי לייזרוביץ) - מנסה להשתלט על המלון. אוהב כסף. שלומי שבת - הופיע בערב הפתיחה של המלון ליאור סושרד - אשף מיכל (מיקי) מוכתר - צילמה סרט במלון תמרה קליינגון איילת רובינסון גבי עמרני אורלי קטן רמי קליינשטיין - הופיע במלון נדב אבוקסיס - אח של בילי צפריר אלבז מורדי גרשון חיים זנאתי דורון אורן רוני דלומי יוסי סגל קטריקס ודורון ביטון עומר חזן יובל שם-טוב רוני הדר -ערכה את הטבעוניאדה במלון יותם קורן - כפיר גייגו אתר הסדרה
מארי אנטואנט מירא

מארי אנטואנט מירא (בצרפתית: Marie Antoinette Murat;‏ 3 בינואר 1793 - 19 בינואר 1847) הייתה אשתו של קרל, נסיך הוהנצולרן-זיגמרינגן. מארי אנטואנט נולדה ב-3 בינואר 1793 בלבאסטיד-מירא (La Bastide-Murat), לוט, לפייר מירא, שהיה אחיו הבכור של ז'ואקים מירא (מרשל צרפתי ובעלה של קרולין בונפרטה, אחותו של נפוליאון), וללואיז ד'אסטור. ב-4 בפברואר 1808 התחתנה מארי אנטואנט עם קרל, נסיך הכתר של הוהנצולרן-זיגמרינגן, ממנו נולדו לה 4 ילדים. בשנת 1831 מת חמיה אנטון אלויס, נסיך הוהנצולרן-זיגמרינגן, ובעלה קרל עלה לשלטון במקומו. ב-19 בינואר 1847 מתה מארי אנטואנט, ולאחר מותה התחתן קרל בשנית עם קתרינה, נסיכת הוהנלוהה-ואלדנבורג-שילינגספירסט (Princess Katharina of Hohenlohe-Waldenburg-Schillingsfürst), בתו של קרל אלברט השלישי, נסיך הוהנלוהה-ואלדנבורג-שילינגספירסט (Charles Albert III, Prince of Hohenlohe-Waldenburg-Schillingsfürst), אך לא היו לו ילדים ממנה. ב-4 בפברואר 1808 התחתנה מארי אנטואנט עם קרל, נסיך הוהנצולרן-זיגמרינגן, ממנו נולדו לה 4 ילדים: קרולינה, נסיכת הוהנצולרן-זיגמרינגן (1810–1885), התחתנה עם פרידריך פרנץ אנטון, רוזן הוהנצולרן-הכינגן, ולאחריו התחתנה עם יוהאן שטגר פון ואלדבורג קרל אנטון, נסיך הוהנצולרן (1811–1885), התחתן עם יוזפינה, נסיכת באדן אמליה, נסיכת הוהנצולרן-זיגמרינגן (1815–1841), התחתנה עם אדוארד, נסיך סקסוניה-אלטנבורג פרידריך, נסיך הוהנצולרן-זיגמרינגן (1820–1906), התחתן עם ג'יאקינו נפוליאונה פפולי מדיה וקבצים בנושא מארי אנטואנט מירא בוויקישיתוף
אלכס אזר

אלכס מייקל אזר השלישי (באנגלית: Alex Michael Azar II; נולד ב-17 ביוני 1967) הוא עורך דין ופוליטיקאי אמריקאי, שכיהן כמזכיר הבריאות ושירותי האנוש של ארצות הברית בשנים 2021-2018. אזר נולד בג'ונסטאון, פנסילבניה וגדל בעיר סולסברי שבמזרח מרילנד. אביו היה רופא עיניים ממוצא לבנוני. בשנים 2005–2007 היה סגן מזכיר מחלקת הבריאות ושירותי האנוש של ארצות הברית תחת ממשל בוש. כן עבד כשתדלן מטעם חברות תרופות וכמנהל בתעשייה. ב-13 בנובמבר 2017 מונה על ידי הנשיא דונלד טראמפ לכהן כמזכיר הבריאות ושירותי האנוש בממשלו. מינויו אושר על ידי הסנאט בינואר 2018 ברוב של 55 נגד 43. הוא חבר המפלגה הרפובליקנית. ב-29 בינואר 2020 מונה לעמוד גם בראש כוח המשימה של הבית הלבן לנגיף הקורונה, שאמור להוביל את ההתמודדות עם התפרצות נגיף הקורונה בארצות הברית. בהמשך הועברה ההובלה של הצוות לסגן הנשיא מייק פנס, אך אזר נותר חבר מרכזי בו. אזר נשוי לג'ניפר ואב לשני ילדים. מדיה וקבצים בנושא אלכס אזר בוויקישיתוף אלכס אזר, ברשת החברתית אקס (טוויטר) אלכס אזר, ברשת החברתית LinkedIn אלכס אזר ב-C-SPAN ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
גביע פטרוב

גביע פטרוב (רוסית: Кубок Петрова) הוא שמו של גביע הוקי קרח, המוענק מאז 2008 לאלופת ליגת המשנה הרוסית בהוקי קרח, ליגת העל בהוקי קרח. בטקס סיום העונה הגביע מוענק לקפטן הקבוצה הזוכה. שנה לאחר מכן, לאחר השבת הגביע למארגנים, מוסיפים על גבי הגביע את שם האלופה. הגביע נעשה על ידי התכשיטן ולדימיר מייזל מחומרי כסף ושוקל כ-19 ק"ג. ב-1 במרץ 2017 נודע כי שם הגביע ישונה לגביע פטרוב, על שמו של ולדימיר פטרוב, שנפטר ב-28 בפברואר 2017, לאחר שקודם לכן נקרא בשם גביע בראטינה פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. מאז 2008 גביע פטרוב הוא טורניר הקובע מי מנצחת ליגת המשנה. עד 2011 חולקה הליגה לחטיבות מחוזיות, אך מאז הליגה משוחקת בשיטת טבלת ליגה ללא חלוקה מחוזית. המנצחת נקבעת בשיטת סדרת משחקי גמר עד ארבעה ניצחונות (עד להקמת VHL, הגמר שוחק עד 3 ניצחונות). דסקית הניצחון בעונת 2010/2011 הושלכה בתוך תוספת הזמן, כאשר "רובין טיומן", שיחקה במיעוט. "טורוס" בעונה הראשונה בגמר המזרח הפסידה לאלופה הראשונה, "רובין טיומן". עם זאת, כאשר הן נפגשו בגמר הטורניר, שחקני טורוס נקמו בטיומן וזכו באליפות השנייה של VHL. "סאריארקה" ניצחה בעונת 2013/2014 את "טורוס" בחצי הגמר עם 4-0 בסדרה. ברם בעונת 2014/2015 "טורוס" ניצחה את "סאריארקה" 0-4 בחצי הגמר. בעונת 2017/2018 נערך לראשונה דרבי עירוני בסדרת הגמר כשנפגשו דינמו וסק"א-נייבה מהעיר סנקט פטרבורג. משחק הגמר החמישי היה למשחק ההוקי קרח הארוך ביותר בתולדות ההוקי קרח ברוסיה: הוא נמשך 7 שעות. עונת 2019/2020 הופסקה בעקבות התפרצות נגיף הקורונה ברוסיה, לכן תואר האליפות הוענק לאלופת העונה הסדירה. גביע גגארין, גביע האליפות של KHL אתר האינטרנט הרשמי של גביע פטרוב "Хоккеистов тюменского «Рубина» поздравят со столичным размахом". 2011. "Победитель Высшей лиги получит «Братину»". "Лучшие клубы ВХЛ начинают битву за главный трофей лиги". אורכב מ-המקור ב-2011-10-12. נבדק ב-2017-11-13. Высшую награду ВХЛ – Кубок «Братины» — переименовали в Кубок Петрова. Хоккей. ВХЛ // Семь часов безумия Ночь хоккея в Петербурге. Команды ВХЛ вымучили рекорд: играли 7 часов подряд! Петербургские команды установили рекорд России в финале ВХЛ, доигравшись до 6-го овертайма
התפרצות מחלת העור בקואנג נגאי

התפרצות מחלת העור בקוּאַנְגּ נַגָאִי היה אירוע מתמשך של התפרצות מחלת עור מסתורית, עם סיבוכים רב-מערכתיים, שאירע בין השנים 2011–2016 במחוזות הכפריים בָּא טוֹ (Ba Tơ) וסוֹן הָא (Sơn Hà) בפרובינציית קואנג נגאי (Quảng Ngãi Province) שבווייטנאם. המחלה, שקיבלה את השם תסמונת התקרנות יתר דלקתית של כפות הידיים והרגליים (Inflammatory Palmoplantar Hyperkeratosis Syndrome, IPPH), פגעה ב-252 בני אדם וגרמה למותם של 25. ה-IPPH התפרצה לראשונה במחוז בָּא טוֹ שבפרובינציית קואנג נגאי בין החודשים אפריל - דצמבר 2011 ולאחר מכן שככה למספר חודשים, אולם התפרצה מחדש במרץ 2012 במחוז סוֹן הָא. המחלה, כפי שתוארה על ידי גורמי הבריאות בווייטנאם, התאפיינה תחילה בתור פריחה והתקרנות יתר של כפות הידיים והרגליים המלווה בחום גבוה, אשר במהרה התפשטה לכבד ובסופו של דבר הובילה לכשל רב-מערכתי. ממשלת וייטנאם פנתה לארגון הבריאות העולמי ולמרכזים לבקרת מחלות ומניעתן לעזרה, אולם חרף הבדיקות הרבות שנערכו מקור המחלה נותר עלום. במהלך החקירה האפידמיולוגית הועלו השערות רבות בנוגע למקור ה-IPPH, לרבות הרעלת דיאוקסין, הדבקות בחיידקי Rickettsia, הדבקות ב-Hepatitis E virus ותת-תזונה, אולם אף אחת מהן לא עמדה במבחן המציאות. במרוצת הזמן הועלו שתי השערות אפשריות בדבר מקור המחלה: הרעלה כתוצאה מחשיפה למתכות כבדות - הרעלה כתוצאה מחשיפה למתכות רעילות דוגמת ארסן, קדמיום, עופרת וכספית ששאריותיהן אותרו בקרקע. חשיפה לרעלן פטרייתי - הרעלה כתוצאה מאכילת הרעלן הפטרייתי אַפְלָטוׂקְסִין (Aflatoxin) המופרש על ידי עובשים מסוימים בסוג Aspergillus, אשר גדלו על אורז שלא אוחסן כראוי ושנצרך לאכילה. גורמי הבריאות בווייטנאם נוטים להתייחס אל שתי השערות אלה, לחוד או יחדיו, כבעלות הסבירות הגבוהה ביותר בתור הגורם להתפרצות IPPH. בדומה לשנת 2011, המחלה שככה באוגוסט 2012, אולם התפרצה מחדש בין החודשים פברואר - אפריל 2013. התפרצויות ספורדיות של המחלה נצפו גם במרץ 2014 ובאוגוסט 2016. כתבה אודות התפרצות מחלת העור בקואנג נגאי, סרטון באתר יוטיוב ‏Mysterious skin disease reduces in Quang Ngai. Nguyen Dac Thanh, ‏Patients with bizarre skin disease have high liver enzyme, ‏sggpnews, August 24, 2016. ‏Poisoned soil suspected cause of Vietnam illness, ‏BBC News, ‏May 14, 2012. ‏Scientists continue to investigate skin mystery disease‏, VietNamNet, ‏March 19, 2013. ‏Fatal skin condition found in Quang Ngai, ‏Talk Vietnam, ‏March 24, 2014. ‏Vietnam seeks foreign help to beat mystery skin disease, ‏BBC News, ‏April 21, 2012. ‏Bizarre skin disease outbreaks again in Quang Ngai, ‏VietNamNet, ‏March 11, 2013. ‏Dioxin ruled out as bizarre skin disease cause, ‏Talk Vietnam, ‏June 17, 2012. ‏Mystery skin disease infects 17, ‏Talk Vietnam, ‏March 12, 2013.
Papi

Papi (בעברית: פאפי) הוא סינגל שהוקלט על ידי הזמרת האמריקאית ג'ניפר לופז מתוך אלבומה השביעי, ?Love. השיר יצא לאור ב-13 בספטמבר 2011, כסינגל השלישי והאחרון מתוך האלבום. השיר היה אמור לצאת תחילה כסינגל שיווקי ב-19 באפריל 2011, עם יציאתו של האלבום, אך לבסוף הוחלט כי הוא יהיה הסינגל השלישי והאחרון מתוכו. השיר זכה לשבחים ממבקרי המוזיקה, שציינו כי הוא היה אחד מנקודות השיא של האלבום. במצעדים השיר זכה להצלחה פחותה מהמצופה ובשיאו הצליח להגיע אל המקום הראשון במצעד שירי הדאנס קלאב, והשלישי במצעד האיטלקי. השיר נכתב על ידי רד וואן, איג'יי ג'וניור, ביט גיק, טדי סקיי, דה שף וג'ימי ג'וקר, והופק על ידי רד וואן, ביט גיק, ג'וק וקוק הרל. התוכן הלירי של השיר סובב סביב אהבתה של לופז עבור הגבר שלה. הווידאו קליפ הנלווה שיצא לשיר, צולם באוגוסט 2011, במרכז העיר לוס אנג'לס, קליפורניה. הוא בוים ונוהל על ידי פול האנטר, שבעברה של לופז ביים לה הווידאו קליפים של "If You Had My Love", ו-"Love Don't Cost a Thing". חלק מהקליפ הוצג לראשנה ב-16 בספטמבר 2011, בתוכנית "בוקר טוב אמריקה". הקליפ המלא הועלה לערוץ ה-Vevo של לופז ב-19 בספטמבר באותה שנה. חצי דקה מהקליפ הוקדשה לקידומה של פיאט 500. תחילה, נראית לופז כשהיא וחברתה מדברות אחת עם השנייה. לאחר מכן חברתה מגישה לה עוגייה בצורת לב. מפיה של חברתה נאמר כי ביס אחד מהעוגייה תגרום לכולם להתאהב בלופז. כשמקבלת לופז את העוגייה, היא נוגסת בחתיכה גדולה וחברתה נבהלת ממה שעתיד לקראת ביום שלמחרת. עם צאת הזריחה נראית לופז כשהיא הולכת ברחובות העיר וכל הגברים בה רודפים אחרים עם מתנות במטרה לכבוש את ליבה. לופז לקראת הסוף מגלה כי היא יכולה לשלוט בהם ומנצלת זאת כדי שירפו ממנה. מונה הצפיות של הקליפ נכון לנובמבר 2017, עומד על למעלה מ-313 מיליון צפיות, דבר אשר הופך אותו ל-7 הנצפה ביותר של לופז. מידע על היצירה "Papi" באתר מיוזיק בריינז סרטון השיר "Papi" באתר יוטיוב "Jennifer Lopez Chart History". Billboard. נבדק ב-2017-11-13. FIMI - Home - FIMI, www.fimi.it (באיטלקית) Papi - Jennifer Lopez | Songs, Reviews, Credits | AllMusic, AllMusic Jennifer Lopez, 1st day of my new video #staytuned, @JLo, ‏4:34 PM - 20 Aug 2011 (באנגלית) "Jennifer Lopez Dances in the Streets in 'Papi' Video". Rap-Up (באנגלית אמריקאית). נבדק ב-2017-11-13. JenniferLopezVEVO (2011-09-19), Jennifer Lopez - Papi, נבדק ב-2017-11-13 YouTube Stats of Jennifer Lopez - Papi, kworb.net Jennifer Lopez YouTube Statistics and History, kworb.net "Gold/Platinum - Music Canada". Music Canada (באנגלית אמריקאית). נבדק ב-2018-03-28. FIMI - Home - FIMI, www.fimi.it (באיטלקית) Stats: Jennifer Lopez | The Receipts - Classic ATRL, classic.atrl.net (באנגלית) (ארכיון) Amazon.fr : livres, DVD, jeux vidéo, musique, high-tech, informatique, jouets, vêtements, chaussures, sport, bricolage, maison, beauté, puériculture, épicerie et plus encore ! Papi - Single by Jennifer Lopez - Download Papi - Single on iTunes, ‏2011-04-19 Papi, נבדק ב-2018-03-28 radioandrecords(הקישור אינו פעיל) Papi, נבדק ב-2018-03-28 Papi, נבדק ב-2018-03-28 Papi, נבדק ב-2018-03-28
איסור משכב עם אחות האם

איסור משכב עם אחות האם, הוא אחד מחמישה עשר איסורי עריות שנמנו בפרשת אחרי מות, שהעונש על העובר במזיד על כל אחד מהם הוא כרת, ובשוגג - הבאת קרבן חטאת לבית המקדש. המקור לאיסור משכב עם אחות האם מובא בפרשת אחרי מות שבספר ויקרא: ”עֶרְוַת אֲחוֹת אִמְּךָ לֹא תְגַלֵּה כִּי שְׁאֵר אִמְּךָ הִוא” (ספר ויקרא פרק י"ח, פסוק י"ג), וכן בפרשת קדושים: ”וְעֶרְוַת אֲחוֹת אִמְּךָ וַאֲחוֹת אָבִיךָ לֹא תְגַלֵּה כִּי אֶת שְׁאֵרוֹ הֶעֱרָה עֲוֹנָם יִשָּׂאוּ” (ספר ויקרא פרק כ', פסוק י"ט). ועונש הכרת מבואר בסוף פרשיית העריות שבפרשת אחרי מות: ”כִּי כָּל אֲשֶׁר יַעֲשֶׂה מִכֹּל הַתּוֹעֵבֹת הָאֵלֶּה וְנִכְרְתוּ הַנְּפָשׁוֹת הָעֹשֹׂת מִקֶּרֶב עַמָּם” (ספר ויקרא פרק י"ח, פסוק כ"ט). חז"ל לומדים מכפילות אזהרת איסור משכב עם אחות האם בפרשת אחרי מות ובפרשת קדושים, שאיסור משכב עם אחות האם הוא בין אם היא אחות אמו מן האב בלבד ובין אם היא אחותה מן האם בלבד (כגון בנישואים שניים). כמו כן, בין אם הן נולדו מנישואי הוריהם, או שנולדו לאותו האב שאנס או פיתה נשים לכך, או לאותה האם שנאנסה או התפתתה לזנות עם גבר אחד או שני גברים. בתורה נאמר שטעם האיסור הוא משום שאחות האם היא ”שְׁאֵר אִמְּךָ”, וכן ”כִּי אֶת שְׁאֵרוֹ הֶעֱרָה”. כלומר האיסור נובע מתוך קרבת הדם שיש לאחיין עם דודתו, שהיא אחות אמו יולדתו. איסור עריות גילוי עריות הרב אליעזר מלמד, איסור נישואים עם דודה, באתר פניני הלכה מיקרופדיה תלמודית-אחות האם, באתר ויקישיבה תלמוד בבלי, מסכת יבמות, דף נ"ד, עמוד ב'. שהוא דבר ייחודי לאיסור משכב עם אחות האב והאם, כי ביחס לכל שאר העריות לא נאמרה לשון אזהרה בפרשת קדושים אלא לשון עונש: "ואיש אשר ישכב את...", ואילו ביחס לאחות האב והאם נאמר: "וערות אחות אמך ואחות אביך לא תגלה". משנה תורה לרמב"ם, ספר קדושה, הלכות איסורי ביאה, פרק ב', הלכה ה'.
עובר לעשייתן

עובר לעשייתן היא הלכה בדיני ברכות המצוות, לפיה יש לברך את הברכה דווקא קודם עשיית המצווה, ולא לאחריה. פירוש המילה 'עובר' הוא 'קודם'. מקור דין 'עובר לעשייתן' הוא התלמוד במסכת פסחים: דאמר רב יהודה אמר שמואל כל המצות מברך עליהן עובר לעשייתן. — תלמוד בבלי, מסכת פסחים, דף ז', עמוד ב' ובהמשך שם בגמרא הובאו מקורות לכך ש'עובר' הכוונה קודם. בטעם הדבר שתיקנו לברך קודם המצוה דווקא כתב בריטב"א בשם הרי"ט שני טעמים: הראשון הוא "שקודם המצווה יתקדש תחלה בברכה ויגלה ויודיע שהוא עושה אותה מפני מצות השם" (לשמה). הטעם השני הוא "כי הברכות מעבודת הנפש וראוי להקדים עבודת הנפש למעלה שהיא עבודת הגוף". בדיעבד אם שכח לברך לפני המצווה ונזכר שלא בירך, נחלקו הראשונים. יש שכתבו שבדיעבד יכול לברך אף אחר כך. אמנם להרבה ראשונים אחרים, אין לברך לאחר שקיים את המצווה. יוצאים מהכלל הן מצוות שעשייתן נמשכת, כגון מצוות הנחת תפילין ומצוות ציצית, בהם כולם מודים שיכול לברך כל זמן עסוק בקיום המצווה, עד שיוריד את התפילין והטלית. בתלמוד הובאה ברכה אחת שדינה שונה, ויש לברך עליה דווקא לאחר עשיית המצווה: ברכת הטבילה: גר שטובל על מנת להתגייר, אינו יכול לברך קודם שטובל, מאחר שקודם הטבילה דינו כגוי. לכך תיקנו במצווה זו שיברך רק לאחר המצווה. ברכת הדלקת הנר: לדעת חכמי אשכנז, וקצת מפוסקי ספרד, הברכה על הדלקת נרות נחשבת כקבלת קדושת השבת, ואם כן לאחר הברכה אינה יכולה להדליק, ולכך לדעתם יש להדליק את הנרות ורק לאחר מכן לברך, אך על מנת שיחשב קצת כ'עובר לעשייתן' נהגו לכסות את העיניים מיד לאחר ההדלקה, עד לאחר שמברכת כדי שלא תהנה מהם קודם הברכה. ברכה על נטילת ידיים: חלק מהראשונים כתבו שיש ליטול קודם ידיים ורק אחר כך לברך, מאחר שקודם הברכה הידיים טמאות ואינו יכול לברך באופן זה. היו שהוסיפו שקודם ניגוב הידיים עדיין נחשבת הברכה "קצת" עובר לעשייתן. אחרים הוסיפו שעיקר הברכה בניגוב, על בסיס הגמרא במסכת סוטה. לעומתם פסק הרמב"ם שיש לברך קודם הנטילה. ברכת להכניסו בבריתו של אברהם אבינו: בראשונים נחלקו האם ברכה זו היא ברכת המצוות ולכך יש לברכה קודם מצוות ברית מילה. או שברכה זו היא ברכת השבח, ולכך יכול לברך אף לאחריה. ברכת אירוסין: בראשונים נחלקו האם ברכה זו היא ברכת המצוות ויש לברך קודם שמקדש את האישה, או שברכה זו נחשבת ברכת השבח וניתן לברכה אף לאחר שמקדש. חידושי הריטב"א מסכת פסחים דף ז, עמוד ב. למשל, רבי יצחק מווינה, "אור זרוע", חלק א', הלכות קריאת שמע, סימן כ"ה משנה תורה לרמב"ם, ספר אהבה, הלכות ברכות, פרק י"א, הלכה ו' תלמוד בבלי, מסכת פסחים, דף ז', עמוד ב' הרא"ש על מסכת ברכות, פרק ז', סימן ל"ד תוספות על מסכת פסחים, דף ז', עמוד ב', ד"ה "על הטבילה"; רבי יצחק מווינה, "אור זרוע", חלק א', סימן ע"ט משנה תורה לרמב"ם, ספר אהבה, הלכות ברכות, פרק ו', הלכה ב'
Same Girl

Same Girl (בעברית: אותה ילדה) הוא סינגל שיווקי שהוקלט על ידי הזמרת האמריקאית ג'ניפר לופז, מתוך אלבומה השמיני, A.K.A.. השיר יצא לאור ב-4 בפברואר 2014, כסינגל השיווקי השני מן גרסת הדלוקס של האלבום, כשקודמו היה "Girls". בסך הכל יצאו מן האלבום שני סינגלים שיווקיים, ושלושה סינגלים רשמיים. לשיר יצאו שתי גרסאות, האחת בשיתוף הראפר האמריקאי פרנץ' מונטנה, שאורכה כ-4:06 דקות, והשנייה בגרסת סולו שאורכה קצר מהקודמת, 3:30 דקות. גרסתו השנייה של השיר מהווה כגרסה הרשמית. השיר נכתב על ידי כריס בראון, צ'ארלס סטיבנס, לופז וראיין טדר, והופק על ידי קורי רוני, טדר וסטיבנס. לופז צייצה תמונה של עצמה ב-21 במרץ 2013, באולפן ההקלטות שלה כשהיא נמצאת שם ביחד עם קורי רוני וכריס בראון. בנוסף, העלתה לופז תמונה עם האשטאג "‎#SAMEGIRL", מה שגרם למעריציה ולמבקרי המוזיקה לחשוב שזה יהיה שם האלבום, אולם בסוף התגלה כי זה שמו של הסינגל השיווקי השני מן האלבום. ב-13 בינואר 2014, במהלך הופעתה ב-"The Tonight Show", פרסמה לופז הצצה של כמה שניות מהקליפ של השיר. הווידאו קליפ הנלווה שיצא לשיר צולם בגבעת הטירה שבברונקס, עיר הולדתה של לופז, ב-28 בדצמבר 2013. הקליפ בוים וצולם על ידי סטיב גומליון ודניס ליאופולד, שעבדו בעבר עם לופז על מגוון רחב של פרויקטים. השיר והקליפ סוקרו באופן מקיף על ידי MTV, ותוארו כ-"מכתב אהבה", לעיר הולדתה של לופז. בקליפ ניתן לראות מעריצים של הזמרת ותושבים של אותה עיר, כאשר הם מדברים איתה ועומדים לצידה. בנוסף, ניתן לראות את לופז כשהיא עם חבורת בנות על רכבת, נוסעות ושרות את השיר. סרטון השיר "Same Girl" באתר יוטיוב LOVE? (Deluxe Edition) by Jennifer Lopez on Apple Music, itunes.apple.com "Jennifer Lopez, 'A.K.A.': Track-by-Track Album Review". Billboard. נבדק ב-2017-11-13. Same Girl - Jennifer Lopez | Songs, Reviews, Credits | AllMusic, AllMusic News - Entertainment, Music, Movies, Celebrity, MTV News (באנגלית) On Air with Ryan Seacrest - News & More from the Live Radio Show, On Air with Ryan Seacrest (באנגלית) Jennifer Lopez Shares 'Same Girl' Snippet on 'Leno' [VIDEOS], PopCrush "Jennifer Lopez films new music video". Digital Spy (באנגלית). 2013-12-29. נבדק ב-2017-11-13. Jocelyn Vena, Jennifer Lopez Rides The 6 Train: Watch 'Same Girl' Video, MTV News (באנגלית) JenniferLopezVEVO (2014-01-31), Jennifer Lopez - Same Girl, נבדק ב-2017-11-13 Same Girl, נבדק ב-2018-01-25 Same Girl, נבדק ב-2018-01-25 Amazon.it: elettronica, libri, musica, fashion, videogiochi, DVD e tanto altro Same Girl, נבדק ב-2018-01-25 Same Girl, נבדק ב-2018-01-25 Same Girl, נבדק ב-2018-01-25
גביע הפתיחה (VHL)

גביע הפתיחה (ברוסית: Кубок Открытия) — גביע הוקי קרח המוענק למנצחת המשחק הראשון של העונה בליגת העל בהוקי קרח ומסמן למעשה את פתיחת העונה. במשחק מתמודדות האלופה וסגניתה ממשחק גמר הפלייאוף של העונה הקודמת, באולמה הביתי של אלופת העונה שעברה. אתר האינטרנט הרשמי של גביע הפתיחה (ברוסית)
שמיים פתוחים (תוכנית טלוויזיה)

שמיים פתוחים היא תוכנית מסע ותיירות טלוויזיונית ישראלית המשודרת בקשת 12 בהנחייתו של גיל חובב. התוכנית עלתה לאוויר באוקטובר 2017, ובמסגרתה משודרות כתבות על יעדים ומקומות מוזלים בשל הסכם שמים פתוחים, ומכאן שמה. בתוכנית מציג חובב המלצות לביקורים בשווקים בערים ומסעדות, ועל מוקדים בעלי עניין בעיר. בין היעדים שחובב ביקר בהם ניתן למנות: רומניה רומניה - בוקרשט, בראשוב (שודר ב-4 בנובמבר 2017) פולין פולין - סופוט, גדנסק, לובלין (שודר ב-9 בנובמבר 2017) סרביה סרביה - בלגרד, זמון (שודר ב-16 בנובמבר 2017) ליטא ליטא - קובנה, וילנה (שודר ב-23 בנובמבר 2017) מונטנגרו מונטנגרו - פודגוריצה, בודווה, צטיניה, קוטור (שודר ב-30 בנובמבר 2017) אזרבייג'ן אזרבייג'ן - באקו (שודר ב-7 בדצמבר 2017) הודו הודו - קרלה (שודר ב-28 בדצמבר 2017) בולגריה בולגריה - סופיה, ורנה (שודר ב-4 בינואר 2018) איטליה איטליה - סלה רונדה, ונציה (שודר ב-11 בינואר 2018) הודו הודו - מומבאי (שודר ב-18 בינואר 2018) איטליה איטליה - ג'נובה, פורטופינו (שודר ב-25 בינואר 2018) פורטוגל פורטוגל - ליסבון (שודר ב-18 באוקטובר 2018) רוסיה רוסיה - סוצ'י (שודר ב-25 באוקטובר 2018) ספרד ספרד - מדריד (שודר ב-1 בנובמבר 2018) יוון יוון - סלוניקי (שודר ב-7 בנובמבר 2018) ספרד ספרד - טנריפה (שודר ב-15 בנובמבר 2018) ספרד ספרד - ברצלונה, צרפת צרפת - מרסיי, איטליה איטליה - ג'נובה ופורטופינו (שודר ב-29 בנובמבר 2018) תוכניות שמיים פתוחים באתר קשת 12
הקלאסיקה הרוסית של VHL

"הקלאסיקה הרוסית של VHL" (ברוסית: Русская классика ВХЛ) הוא משחק במסגרת העונה הסדירה של ליגת VHL שנערך תחת השמיים הפתוחים. במהלך ישיבת נציגי ליגת VHL בעונת 2011/12 הוחלט על הקמתה של מסורת "הקלאסיקה הרוסית" — משחק במסגרת העונה הסדירה של ליגת VHL. הוחלט כי האירוע המרכזי של העונה בליגה ייערך בחוץ באולם פתוח ללא קורת גג. משחק "הקלאסיקה הרוסית" הראשון נערך ב-17 בפברואר 2012 באצטדיון המרכזי בקרסנויארסק. המשחק שוחק בין קבוצות סוקול קרסנויארסק ולוקומוטיב ירוסלבל. כל ההכנסות מהמשחק נתרמו לקרן על מנת לעזור למשפחות הקורבנות של התרסקות המטוס עם שחקני לוקומוטיב. המשחק נערך לעיני 16,100 צופים והסתיים בניצחון של "לוקומוטיב" בתוצאה 3:2.